Diari Oficial de la Generalitat Valenciana


Sumari del DOGV 9225, del 29-11-2021 (2021/11739)

RESOLUCIÓ de 5 de novembre de 2021, de la vicepresidenta i presidenta en funcions del Consell Rector de la Corporació Valenciana de Mitjans de Comunicació, per la qual es modifiquen les bases de les borses de treball temporal per a la contractació laboral temporal de determinades categories professionals en la Corporació Valenciana de Mitjans de Comunicació (CVMC).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9225

Data del DOGV
:   29-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11099


Data del document
:   05-11-2021

Organisme emissor
:   Corporació Valenciana de Mitjans de Comunicació

Tipus de document
:   Resolució

Anàlisi jurídica

 Descriptors 

:   * Corporació Valenciana de Mitjans de Comunicació
    * concurs administratiu

RESOLUCIÓ de 5 de novembre de 2021, de la vicepresidenta i presidenta en funcions del Consell Rector de la Corporació Valenciana de Mitjans de Comunicació, per la qual es modifiquen les bases de les borses de treball temporal per a la contractació laboral temporal de determinades categories professionals en la Corporació Valenciana de Mitjans de Comunicació (CVMC). [2021/11924]  
Vista la petició realitzada per la secció sindical de CGT amb data 20 d'octubre de 2021 en què demana estar representada en la comissió de seguiment de la borsa convocada per la Resolució de 8 d'octubre de 2021 (DOGV 10.10.2021).  
Vist que la representació sindical en la comissió de seguiment de les borses de la CVMC, amb data 24 de març de 2021, ha sol·licitat que en les comissions de seguiment de les borses estiguen representats els sindicats amb major representació en el comité d'empresa de la CVMC.  
  
Vist que d'acord amb l'article 63 de l'Estatut dels Treballadors el comité d'empresa és l'òrgan representatiu i col·legiat del conjunt dels treballadors i treballadores en l'empresa per a la defensa dels seus interessos.  
Vist que des de gener de 2019 està constituït el comité d'empresa de la CVMC.  
Vist que la proposta ha sigut acordada amb el comité d'empresa el dia 29 d'octubre de 2021.  
Atenent les consideracions exposades, i de conformitat amb l'Acord del Consell Rector de 4 de novembre de 2021, per raó del que disposa l'article 8.f del Reglament orgànic i funcional del Consell Rector, publicat per la Resolució d'11 de gener de 2017, del president del Consell Rector (DOGV 7960, 18.01.2017), resolc:  
  
Primer  
Modificar la base setena 1 de les borses convocades per les resolucions de 2 de juny de 2017 (DOGV 06.06.2017), 18 de setembre de 2018 (DOGV 21.09.2018), 20 de novembre de 2018 (DOGV 23.11.2018) i 8 d'octubre de 2021 (DOGV 18.10.2021), per les quals es convoquen borses de treball temporal per a la contractació laboral temporal de determinades categories professionals en la Corporació Valenciana de Mitjans de Comunicació, que queda redactada de la forma següent:  
  
«Setena. Comissió de seguiment de les borses de treball temporal  
  
1. La comissió de seguiment de les borses de treball temporal, estarà formada per un representant de cadascuna de les organitzacions sindicals representades en el comité d'empresa de la CVMC i el mateix nombre de representants de l'empresa. La comissió tindrà caràcter d'òrgan de participació en el seguiment de la constitució i funcionament de les borses de treball temporal, sense perjudici de les competències atribuïdes legalment als fòrums de negociació col·lectiva.»  
  
  
Segon  
Aquesta resolució tindrà efecte a partir de l'endemà de la publicació en el Diari Oficial de la Generalitat Valenciana.  
  
De conformitat amb el que estableix l'article 69 de la Llei 36/2011, de 10 d'octubre, reguladora de la jurisdicció social, contra aquest acte que posa fi a la via administrativa, es podrà interposar demanda laboral davant el Jutjat Social de València, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
Les citacions en les demandes que se substancien contra aquesta resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
  
Burjassot, 5 de novembre de 2021.- La vicepresidenta i presidenta en funcions del Consell Rector: Mar Iglesias García.